
NR. SC2020-8418/08.04.2020
RAPORT DE SPECIALITATE

privind aprobarea Proiect de hotărâre privind acoperirea integrală, din surse de la bugetul local, a pierderilor induse aferente anului 2019, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie
Având în vedere Referatul de aprobare nr. SC2020-
8418/08.04.2020 a Primarului Municipiului Timişoara şi Proiectul de hotărâre privind acoperirea integrală, din surse de la bugetul local, a pierderilor induse aferente anului 2019, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie,          
Facem următoarele precizări:

Potrivit prevederilor art. 5^2 alin. (1) din OG nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, pierderile induse din prestarea serviciului public de producţie, transport, distribuţie şi furnizare a energiei termice în sistem centralizat, către populaţie pot fi acoperite din bugetele locale.

Diferenţa dintre pierderile reale înregistrate în anul 2019 şi pierderile tehnologice aprobate în preţurile locale aferente anului 2019 reprezintă pierderi induse, neacceptate în preţ/tarif, aprobat prin HCL nr. 670/12.12.2018.
În structura tarifelor de transport si distribuţie aflate în vigoare pe parcursul anului 2019, aprobate prin HCL nr. 670/12.12.2018, au fost luate în calcul pierderile tehnologice calculate prin bilanţul energetic aferent anului 2017 (ultimele pierderi certificate la aceea dată), bilanţ aprobat prin HCL nr. 335/22.06.2018 şi anume:

- pierderi reale de caldura pe reţelele de transport 74.304,652 MWh,

- pierderi reale de caldura pe reţelele de distribuţie 73.630,460 MWh,
- total pierderi de căldură 147.935,112 MWh,
- pierderi reale masice în reţeaua de transport - consum tehnologic de apă de adaos  242.133 mc.
Pierderile în reţelele de transport şi distribuţie în anul 2019 au fost mai mari faţă de cele din anul 2017, deoarece pierderile prin transfer de căldură în mediul ambiant au crescut din cauza stării necorespunzătoare a izolaţiei conductelor, iar pierderile masice au crescut din cauza spărturilor din conducte.
Compania Locală de Termoficare Colterm S.A. a transmis Hotărârea Consiliului de Administraţie nr. 24/24.03.2020 prin care aprobă documentaţia privind situaţia pierderilor masice şi de energie termică suplimentare în raport cu cele aprobate în tarifele de transport şi distribuţie şi calculul pierderilor induse, înregistrată la Primăria Municipiului Timişoara cu nr. CDE2020-000349/31.03.2020.
Prin adresa nr. 5747/24.03.2020 înregistrată la Primăria Municipiului Timişoara cu nr. RE2020 – 000618 din data de  24.03.2020, Compania Locală de Termoficare Colterm S.A. a transmis calculul pierderilor tehnologice induse pentru perioada ianuarie – decembrie 2019 şi nota justificativă privind determinarea valorii pierderilor tehnologice induse aferente anului 2019, ca diferenţă dintre pierderile reale şi pierderile tehnologice incluse în preţul aprobat, din SACET Timişoara. 
Din bilanţul energetic aferent anului 2019 şi calculul anexat notei justificative prezentată de Compania Locală de Termoficare COLTERM S.A. pentru perioada ianuarie-decembrie 2019, rezultă următoarele pierderi reale:

- pierderi reale de caldura pe reţelele de transport 149.074,00 MWh,

- pierderi reale de caldura pe reţelele de distribuţie 119.881,60 MWh,
- total pierderi de căldură 268.955,60 MWh,
- pierderi reale masice în reţeaua de transport - consum tehnologic de apă de adaos  1.117.400 mc.

Ţinând cont de cele de mai sus rezultă următoarele pierderi induse aferente anului 2019:
- pierderi induse de caldura pe reţelele de transport 74.769,349 MWh,

- pierderi induse de caldura pe reţelele de distribuţie 46.251,140 MWh,
- total pierderi induse de căldură 121.020,488 MWh,
- pierderi induse masice - consum tehnologic de apă de adaos  875.267 mc.


Costurile suplimentare înregistrate de Compania Locală de Termoficare COLTERM S.A. cu pierderile induse aferente anului 2019 au fost următoarele:
- valoare pierderi induse de caldura pe reţelele de transport 18.577.940,022 lei fără TVA,

- valoare pierderi induse de caldura pe reţelele de distribuţie 15.628.260,071 lei fără TVA,

- valoare pierderi induse masice - consum tehnologic de apă de adaos 4.700.183,790 lei fără TVA.

Totalul pierderilor induse aferente anului 2019 este de 38.906.383,883 lei fără TVA, respectiv 46.298.596,821 lei inclusiv TVA. 

Având în vedere cele menţionate mai sus, apreciem că proiectul de hotărâre privind acoperirea integrală, din surse de la bugetul local, a pierderilor induse aferente anului 2019, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie, îndeplineşte  condiţiile pentru a fi supus dezbaterii şi aprobării plenului consiliului local. 

